als_Latn dik_Latn sag_Latn
Kryetari i Komunës së Çairit dje organizoi një takim me gazetarët dhe përfaqësuesit tjerë të mediave këtu në Shkup. Gjatë këtij takimi Kryetari Mexhiti fillimisht shprehi mirënjohje të thellë për punën e bërë nga mediat dhe informimin e tyre rreth ngjarjeve më të rëndësishme në vend dhe posaçërisht për Komunën e Çairit, për qëndrimin e tyre kritik rreth dukurive të ndryshme si dhe për promovimin e vlerave të mirëfillta qytetare e njerëzore te ne, për ngjarjet e rëndësishme në fusha të ndryshme të veprimit në arsim, kulturë, shkencë si dhe për senzibilizimin e opinionit më të gjerë për kultivimin e jetës së shëndoshë e të qytetëruar tek ne.
Në prononcimin përfundimtar për këtë vit, Kryetari i Komunës së Çairit shpalosi aktivitetet më të rëndësishme të cilat janë realizuar gjatë vitit që po lëmë pas duke apostrofuar posaçërisht rikonstruimin e objekteve shkollore dhe të kopshteve të fëmijëve, mbështetjen e projekteve të rëndësishme të kulturës, aplikimin e metodave funksionale për kursimin e energjisë elektrike etj. Duke folur për vitin që po e presim, Mexhiti i informoi gazetarët për Buxhetin e Komunës i cili u miratua në vlerën prej 1.357.616.167 denarë, që është buxheti më i lartë gjatë historisë së funksionimit të Komunës së Çairit dhe të cilin e karakterizon investimi kapital.
Ky buxhet, theksoi ai, do të mundësojë finalizimin e shumë projekteve të cilat tani kanë filluar ose që janë në fazën ideore. Gjithsesi investimet kapitale si projekte të cilat janë tejet të rëndësishme për ne dhe për qytetarët e komunës sonë, me këtë buxhet do të arrijmë t’i kapitalizojmë dhe finalizojmë në tërësinë e tyre.
als_Latn als_Latn als_Latn